CELEX: 52008PC0507
Language: hu
Date: 2008-08-04
Title: Javaslat: a Tanács határozata a Bizottságot az Európai Atomenergia-közösség (Euratom) és az Amerikai Egyesült Államok Energiaügyi Minisztériuma (Department of the Energy of the United States of America, USDOE) által a nukleáris védelem területén folytatott kutatásról és fejlesztésről megkötendő megállapodás tárgyalásainak lefolytatására felhatalmazó tárgyalási megbízásról

Fontos jogi nyilatkozat

|

52008PC0507

Javaslat: a Tanács határozata a Bizottságot az Európai Atomenergia-közösség (Euratom) és az Amerikai Egyesült Államok Energiaügyi Minisztériuma (Department of the Energy of the United States of America, USDOE) által a nukleáris védelem területén folytatott kutatásról és fejlesztésről megkötendő megállapodás tárgyalásainak lefolytatására felhatalmazó tárgyalási megbízásról  /* COM/2008/0507 végleges */  

	[pic] | AZ EURÓPAI KÖZÖSSÉGEK BIZOTTSÁGA |Brüsszel, 2008.8.4COM(2008) 507 véglegesA BIZOTTSÁG KÖZLEMÉNYE A TANÁCSNAKa Bizottságot az Európai Atomenergia-közösség (Euratom) és az Amerikai Egyesült Államok Energiaügyi Minisztériuma (Department of the Energy of the United States of America, USDOE) által a nukleáris védelem területén folytatott kutatásról és fejlesztésről megkötendő megállapodás tárgyalásainak lefolytatására felhatalmazó tárgyalási megbízásrólJavaslat:A TANÁCS HATÁROZATAa Bizottságot az Európai Atomenergia-közösség (Euratom) és az Amerikai Egyesült Államok Energiaügyi Minisztériuma (Department of the Energy of the United States of America, USDOE) által a nukleáris védelem területén folytatott kutatásról és fejlesztésről megkötendő megállapodás tárgyalásainak lefolytatására felhatalmazó tárgyalási megbízásról(előterjesztő: a Bizottság)A BIZOTTSÁG KÖZLEMÉNYE A TANÁCSNAKa Bizottságot az Európai Atomenergia-közösség (Euratom) és az Amerikai Egyesült Államok Energiaügyi Minisztériuma (Department of the Energy of the United States of America, USDOE) által a nukleáris védelem területén folytatott kutatásról és fejlesztésről megkötendő megállapodás tárgyalásainak lefolytatására felhatalmazó tárgyalási megbízásrólAz Európai Atomenergia-közösség (Euratom) és az Amerikai Egyesült Államok Energiaügyi Minisztériuma (Department of the Energy of the United States of America, USDOE) 1982 óta működik együtt a nukleáris biztosítéki intézkedések alkalmazásához szükséges módszerek és technológiák fejlesztésében és megerősítésében.1995-ben a megállapodás módosításával a két fél kötelezettséget vállalt a harmadik országok számára nyújtott támogatással kapcsolatos tevékenységük összehangolására. Akkoriban a fő cél a Közös Kutatóközpont által a TACIS program keretében, valamint az USDOE által létrehozott hasonló programok keretében Oroszországnak és a szovjet utódállamoknak nyújtott támogatási programok optimális együttműködésének biztosítása volt.A TACIS program fejlődése és az együttműködés sikere arra késztette a partnereket, hogy együttműködésüket a nukleáris biztosítéki intézkedéseken kívül más területekre, így a nukleáris védelemmel összefüggő egyéb kutatási, fejlesztési és képzési tevékenységekre is kiterjesszék. A Bizottság úgy ítéli meg, hogy az együttműködés kiszélesítése megfelelő jogi keret megalkotását teszi szükségessé.A tág értelemben vett védelmi kérdések fontossága és az erősödő transzatlanti együttműködés nagyon kedvező politikai környezetet teremt egy ilyen kibővített együttműködéshez.Ilyen együttműködés született már a Negyedik Generációs Nemzetközi Fórumon (GIF) belül, ezért javasoljuk ezt az Euratom–USA kétoldalú kapcsolatok keretében tovább erősíteni.A fentiek alapján felkérjük a Tanácsot, hogy-  hatalmazza fel a Bizottságot, hogy az Euratom-Szerződés 101. cikkének második bekezdésével összhangban tárgyalásokat kezdjen és folytasson az 1995. évi megállapodás kiterjesztéséről az Amerikai Egyesült Államok Energiaügyi Minisztériumával abból a célból, hogy az új megállapodás kiterjedjen a nukleáris védelemmel kapcsolatos kutatásra, fejlesztésre és oktatásra, és hatályon kívül helyezze a korábbi megállapodást.-  fogadja el a tárgyalási megbízás mellékletben található tervezetét.Javaslat:A TANÁCS HATÁROZATAa Bizottságot az Európai Atomenergia-közösség (Euratom) és az Amerikai Egyesült Államok Energiaügyi Minisztériuma (Department of the Energy of the United States of America, USDOE) által a nukleáris védelem területén folytatott kutatásról és fejlesztésről megkötendő megállapodás tárgyalásainak lefolytatására felhatalmazó tárgyalási megbízásrólAZ EURÓPAI UNIÓ TANÁCSA,tekintettel az Európai Atomenergia-közösséget létrehozó szerződésre és különösen annak 101. cikke második bekezdésére,tekintettel a Bizottság indokolására,mivel:(1) Az Európai Atomenergia-közösség (Euratom) és az Amerikai Egyesült Államok Energiaügyi Minisztériuma (Department of the Energy of the United States of America, USDOE) 1995. január 6-án megállapodást írt alá a nukleáris biztosítéki intézkedésekkel összefüggő kutatásról és fejlesztésről.(2) Indokolt ezt a megállapodást módosítani oly módon, hogy a nukleáris védelemmel kapcsolatos kutatás és fejlesztés minden kérdésére kiterjedjen.(3) A Bizottságot fel kell hatalmazni, hogy tárgyalásokat folytasson egy új, az 1995. évi megállapodás helyébe lépő megállapodásról,A KÖVETKEZŐKÉPPEN HATÁROZOTT:Egyetlen cikkA Bizottság felhatalmazást kap, hogy az e határozathoz mellékelt megbízás szerint tárgyalásokat folytasson egy, az Európai Atomenergia-közösség (Euratom) és az Amerikai Egyesült Államok Energiaügyi Minisztériuma (USDOE) között a nukleáris védelem területén folytatott kutatásról és fejlesztésről létrehozandó megállapodásról. Ez a megállapodás módosítja az 1995. január 6-án aláírt megállapodást, és annak helyébe lép.Kelt Brüsszelben, […]-án/-én.a Tanács részérőlaz elnökMELLÉKLETAz Európai Atomenergia-közösség (Euratom) és az Amerikai Egyesült Államok Energiaügyi Minisztériuma (Department of the Energy of the United States of America, USDOE) között a nukleáris védelem területén folytatott kutatásról és fejlesztésről létrehozandó megállapodásra vonatkozó tárgyalási megbízás tervezete1. TárgyA tárgyalások célja a kizárólag a nukleáris biztosítéki intézkedésekre vonatkozó 1995. évi megállapodás módosítása, és különösen hatályának kiterjesztése a nukleáris védelem területén folytatott kutatásra és fejlesztésre. A megállapodás megkötésére az Euratom-Szerződés 101. cikkének második bekezdésével összhangban kerül sor. Ez a megállapodás módosítja és felváltja az 1995. január 6-án aláírt megállapodást.2. Együttműködési területA megállapodás szerinti együttműködés hatálya kiterjed a nukleáris védelem területén folytatott kutatásra, fejlesztésre és oktatásra. Különös figyelmet kap az oktatás, valamint a harmadik országok támogatása érdekében a két partner által végrehajtott programok összehangolása.3 A végrehajtás módjaAz új megállapodásra a nukleáris biztosítéki intézkedésekkel összefüggő kutatásról és fejlesztésről szóló 1995. évi megállapodásban szereplő végrehajtási módok legyenek irányadók. Ezeket a végrehajtási módokat ugyanakkor az azóta nyert tapasztalatok alapján ki kell igazítani.4. Kapcsolat a tagállamokkalÁltalánosságban a Bizottság működjön szorosan együtt a nukleáris védelem területén folytatott kutatásban és fejlesztésben aktívan részt vevő tagállamokkal. A megállapodás végrehajtásában az erre igényt tartó tagállamok ezen túlmenően a következő feltételekkel vehessenek részt:-  A Bizottság beleegyezésével és a végrehajtási módok betartása mellett ezt a megállapodást a nukleáris védelemmel kapcsolatos kutatás, fejlesztés és oktatás területén az Amerikai Egyesült Államok Energiaügyi Minisztériumával együttműködni kívánó bármely tagállam vagy bármely, valamely tagállam joghatósága alá tartozó szervezet használhatja.-  A megállapodás keretében szervezett képzések – egyedi alapon meghatározott feltételek mellett – bármely olyan tagállam és bármely olyan, valamely tagállam joghatósága alá tartozó szervezet előtt nyitva állnak, amely a Bizottsághoz erre vonatkozóan indokolással ellátott kérelmet nyújt be.